《焦山度书记以诗见寄因次韵》
宋代·周孚

突兀苍崖百丈馀，忆曾随处小踌躇。江非滟滪吾何畏，山似楞伽子合居。

当日胜游同转毂，迩来清境属舂锄。支郎不念平生友，华发刁骚已映梳。

作者简介：（1135—1177）济南人，寓居丹徒，字信道，号蠹斋。孝宗乾道二年进士。淳熙初，官至真州教授。工诗，文章不事雕绘。有《蠹斋铅刀编》。